4.  การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์หรือบริการ

  บริษัท บริษัทย่อย และบริษัทร่วม แบ่งการดำเนินธุรกิจออกเป็นกลุ่มหลักๆ ได้ดังนี้

1)  ธุรกิจลงทุน

  มุ่งเน้นลงทุนในธุรกิจโดยตรงทั้งในประเทศและแถบอินโดจีน เพื่อมุ่งหวังผลตอบแทนจากการลงทุน

2)  ธุรกิจหลักทรัพย์

  ให้บริการภายใต้ใบอนุญาตในการประกอบธุรกิจหลักทรัพย์ตามที่ได้รับอนุญาตจากกระทรวงการคลังและสำนักงานคณะกรรมการกำกับหลักทรัพย์และตลาดหลักทรัพย์
  ดำเนินการภายใต้ เคทีซีมิโก้ ตั้งแต่วันที่ 1 พฤษภาคม 2552 เป็นต้นมา
  โดยให้บริการในประเทศผ่านสำนักงานใหญ่และสาขาทั่วประเทศ ณ วันที่ 31 ธันวาคม 2554
  เคทีซีมิโก้ มีสำนักงานใหญ่ และสาขาจำนวน 19 แห่งได้แก่
  สำนักงานใหญ่และสาขาในกรุงเทพมหานคร 9 แห่ง และสาขาในต่างจังหวัด 10 แห่ง
  โดยในเดือนมีนาคม 2554 ได้พัฒนา Cyber branch พิษณุโลก ขึ้นเป็น mini branch

  เปิดให้บริการซื้อขายหลักทรัพย์ในตลาดหลักทรัพย์ สปป.ลาว
  ภายใต้การดำเนินการของบริษัทหลักทรัพย์ BCEL KRUNGTHAI (BCEL-KT)
  ซึ่งนับเป็นบริษัทหลักทรัพย์ 1ใน 2 รายแรกในสปป.ลาว
  โดยบริษัทหลักทรัพย์ดังกล่าวเป็นบริษัทร่วมลงทุนระหว่างเคทีซีมิโก้
  กับธนาคารการค้าต่างประเทศลาว (BCEL)

3)  ธุรกิจจัดการกองทุน

  ให้บริการจัดการกองทุนรวมและกองทุนส่วนบุคคลภายใต้บริษัทหลักทรัพย์จัดการกองทุนรวมซีมิโก้
  จำกัด ณ สิ้นเดือนกุมภาพันธ์ 2555 บริษัทหลักทรัพย์จัดการกองทุนรวม ซีมิโก้ จำกัด
  มีกองทุนรวมที่อยู่ภายใต้การบริหารจำนวน 12 กองทุน เป็นกองทุนตราสารหนี้และตราสารทุนรวม
  11 กองทุน กองทุนรวมที่ลงทุนในต่างประเทศ 1 กองทุน มูลค่าสินทรัพย์สุทธิรวม 3.3
  พันล้านบาท ณ สิ้นเดือนกุมภาพันธ์ 2555

1.  ธุรกิจลงทุน

  ภายหลังจากที่บริษัทได้โอนธุรกิจหลักทรัพย์ไปยังเคทีซีมิโก้
  บริษัทเน้นการประกอบธุรกิจโดยการถือหุ้นในบริษัทอื่น ๆ และการลงทุนโดยตรง
  และมีแผนประกอบธุรกิจในด้านต่างๆ ดังต่อไปนี้

-   ขยายฐานการทำธุรกิจในประเทศเพื่อนบ้านเพื่อรองรับการไหลเวียนของเงินลงทุนที่เพิ่มขึ้นในกลุ่มประเทศอินโดจีน
    ทั้งในด้านการลงทุนและการขยายธุรกิจหลักทรัพย์ นอกเหนือจากการลงทุนในบริษัทหลักทรัพย์
    Thanh Cong Securities Joint Stock Company (TCSC) ในประเทศเวียดนาม
    เมื่อปี 2552 แล้ว ในเดือนธันวาคม 2553 บริษัทได้ขยายธุรกิจหลักทรัพย์ไปยัง สปป. ลาว
    ภายใต้การดำเนินการของบริษัทหลักทรัพย์ BCEL-KT ผ่านการลงทุนของ เคทีซีมิโก้
    สัดส่วนการลงทุนร้อยละ 30 (จำนวนหุ้นที่จดทะเบียน 1 ล้านหุ้น ราคาพาร์ 100,000 กีบ
    เรียกชำระขั้นต้นร้อยละ 30) มูลค่าเงินลงทุนเริ่มต้นประมาณ 33.93 ล้านบาท
    จากทุนชำระแล้ว 113.10 ล้านบาท ซึ่งบริษัทหลักทรัพย์ BCEL-KT
    นับเป็นบริษัทหลักทรัพย์เพียง 1ใน 2 รายแรก ที่ให้บริการซื้อขายหลักทรัพย์ในตลาดหลักทรัพย์
    สปป. ลาว โดยในเดือนพฤศจิกายน 2554 เคทีซีมิโก้ได้ชำระค่าหุ้นส่วนที่เหลืออีกร้อยละ 70
    รวมเป็นเงินลงทุนทั้งสิ้น 115.52 ล้านบาท

-   มุ่งเน้นในการเพิ่มศักยภาพของบริษัทหลักทรัพย์จัดการกองทุนรวม ซีมิโก้ จำกัด
    ให้สามารถแข่งขันและเป็นช่องทางในการระดมทุนในอนาคต ในเดือนกันยายน 2554
    บริษัทได้จำหน่ายเงินลงทุนในบริษัทหลักทรัพย์จัดการกองทุนรวมซีมิโก้ จำกัด ร้อยละ 25
    ให้แก่บริษัท เอฟโวลูชั่น แคปปิตอล จำกัด (มหาชน)
    ซึ่งจะให้การสนับสนุนในการขยายช่องทางการจัดจำหน่ายให้หลากหลายขึ้น เช่น
    ขยายฐานลูกค้าไปยังกลุ่มลูกค้าประเภทสถาบัน เป็นต้น โดย ณ วันที่ 31 ธันวาคม 2554
    บริษัทถือหุ้นในบริษัทย่อยดังกล่าวร้อยละ 75 จากทุนชำระแล้ว 152 ล้านบาท

    1.  ธุรกิจหลักทรัพย์

ดำเนินการภายใต้ เคทีซีมิโก้ นับแต่การโอนธุรกิจเป็นต้นมา ซึ่งมีรายละเอียดการให้บริการดังนี้

-   นายหน้าซื้อขายหลักทรัพย์

  เคทีซีมิโก้
  ให้บริการด้านนายหน้าซื้อขายหลักทรัพย์ที่มีคุณภาพครอบคลุมทั้งนักลงทุนชาวไทยและนักลงทุนต่างประเทศ
  รวมทั้งนักลงทุนสถาบันและนักลงทุนรายย่อย
  ภายใต้ทีมงานด้านการตลาดและทีมงานวิเคราะห์หลักทรัพย์ที่มีประสบการณ์
  และพร้อมให้คำปรึกษาทางด้านการลงทุนแก่นักลงทุนทั้งทางด้านปัจจัยพื้นฐานและปัจจัยทางเทคนิค

  ประเภทบัญชีที่ให้บริการ ได้แก่

1.  บัญชีเงินสด ซึ่งประกอบด้วย ประเภท Cash Account และ Cash Balance Account

2.  บัญชีเงินให้กู้ยืมเพื่อซื้อขายหลักทรัพย์ (Credit Balance Account)

3.  บัญชี Internet Account เป็นบัญชีซื้อขายหลักทรัพย์ด้วยตนเองผ่านระบบ Internet
    ซึ่งได้พัฒนาด้วยระบบเทคโนโลยีที่ทันสมัยมาอย่างต่อเนื่อง

  ปัจจุบัน ได้มีการจัดเตรียมข้อมูลทางด้านหลักทรัพย์ต่าง ๆ
  เพื่อใช้เป็นข้อมูลประกอบการตัดสินใจของนักลงทุนบนเว็บไซต์ www.ktzmico.com
  ซึ่งลูกค้าสามารถเข้าถึงข้อมูลได้ตลอดเวลา โดยในปี 2554 เคที ซีมิโก้
  ได้พัฒนาระบบการซื้อขายหลักทรัพย์แบบ Real time หลายโปรแกรมให้นักลงทุนได้เลือกใช้ เช่น
  Znet, Znet Xpress, Streaming, และ i2Trade เป็นต้น
  พร้อมกันนี้นักลงทุนยังสามารถเข้าถึงโปรแกรม Real time ต่างๆ ได้จากหลายช่องทาง
  ไม่ว่าจะเป็นเครื่องคอมพิวเตอร์ Notebook, Tablet และ Smartphoe ทั้งระบบปฏิบัติการ
  Android และระบบปฏิบัติการ Mac OS เช่น iPhone, iPad เป็นต้น
  ตลอดจนมีโครงการพัฒนาฟังก์ชั่นการซื้อขายหลักทรัพย์บน Web Base ให้มีความหลากหลายขึ้น
  เพื่อเป็นเครื่องมือช่วยการวิเคราะห์ก่อนการตัดสินใจลงทุน เช่น Stock Simulation
  Program เป็นต้น

  สำหรับลูกค้าสถาบัน เคทีซีมิโก้ ได้เปิดให้บริการซื้อขายหลักทรัพย์ผ่านระบบ DMA (Direct
  Market Access)
  เพื่อเพิ่มช่องทางในการส่งคำสั่งซื้อขายและอำนวยความสะดวกให้แก่ลูกค้าประเภทสถาบัน

  ในปี 2554 เคทีซีมิโก้ ได้ร่วมมือกับธนาคารกรุงไทย จำกัด (มหาชน)
  เพื่อให้บริการซื้อขายหลักทรัพย์และสัญญาซื้อขายล่วงหน้าผ่านระบบออนไลน์ภายใต้โครงการ One
  for All ซึ่งจัดโดยตลาดหลักทรัพย์แห่งประเทศไทย
  ทำให้นักลงทุนที่เป็นลูกค้าของบริษัทและสมาชิก KTB Online
  สามารถเข้าใช้บริการการลงทุนแบบออนไลน์โดยวิธีการ Single Sign On ผ่านหน้าเว็บไซต์
  www.ktb.co.th ซึ่งเป็นการเพิ่มช่องทางการเข้าถึงการลงทุนได้สะดวกยิ่งขึ้น

  เคทีซีมิโก้ มีบริการให้เงินกู้ยืมเพื่อซื้อหลักทรัพย์ เพื่อเป็นการเพิ่มสภาพคล่องให้กับลูกค้า
  อีกทั้งเป็นการช่วยเพิ่มมูลค่าการซื้อขายของบริษัทเอง ณ สิ้นปี 2554
  มียอดเงินให้กู้ยืมเพื่อซื้อหลักทรัพย์ 1,842 ล้านบาท จาก 2,053 ล้านบาท ณ สิ้นปี 2553
  โดยเคทีซีมิโก้ ได้รับวงเงินกู้เพื่อสนับสนุนธุรกรรมดังกล่าวจากธนาคารกรุงไทย จำกัด (มหาชน)
  ซึ่งเป็นผู้ถือหุ้นรายใหญ่

  ทั้งนี้
  เคทีซีมิโก้มีการบริหารความเสี่ยงโดยพิจารณาอนุมัติวงเงินตามนโยบายการให้กู้ยืมเงินเพื่อซื้อหลักทรัพย์และตามระเบียบปฏิบัติ
  ซึ่งมีการควบคุมดูแลที่ดี โดยติดตามการซื้อขายหลักทรัพย์ของลูกค้าอย่างใกล้ชิด
  จำกัดสัดส่วนการลงทุนเพื่อป้องกันการให้กู้ยืมกระจุกตัว
  กำหนดอัตราการวางมาร์จิ้นที่เหมาะสมในแต่ละหลักทรัพย์
  กำหนดอัตราดอกเบี้ยพิเศษในกลุ่มหลักทรัพย์ที่ให้ความสนใจเป็นพิเศษ
  รวมทั้งในกรณีที่ลูกค้ามีการผิดนัดชำระราคา
  ฝ่ายปฏิบัติการหลักทรัพย์จะดำเนินการติดตามทวงถามให้ลูกค้าชำระเงินให้ครบถ้วน

ส่วนแบ่งตลาด

  []หมายเหตุ : มูลค่าการซื้อขายของบริษัทไม่รวมบัญชีเงินลงทุนของบริษัทตั้งแต่เดือนพฤศจิกายน
  2552 เป็นต้นไป

  มูลค่าการซื้อขายหลักทรัพย์ของตลาดหลักทรัพย์ฯ ปี 2554 เท่ากับ 6,243,180 ล้านบาท
  โดยเคทีซีมิโก้ มีมูลค่าการซื้อขายหลักทรัพย์เท่ากับ 523,296 ล้านบาท
  คิดเป็นส่วนแบ่งตลาดร้อยละ 4.19

มูลค่าและสัดส่วนกลุ่มลูกค้าที่มีมูลค่าซื้อขายหลักทรัพย์ผ่านบริษัท และ เคทีซีมิโก้ สูงสุด 10 อันดับแรก
เป็นดังนี้

[]

ลูกค้าเคทีซีมิโก้ โดยส่วนใหญ่เป็นลูกค้ารายย่อยในประเทศ ซึ่งซื้อขายหลักทรัพย์ด้วยบัญชีเงินสด
โดยมูลค่าการซื้อขายหลักทรัพย์แยกตามสัดส่วนลูกค้าแสดงดังตาราง

[]

นโยบายการรับลูกค้า

  เคทีซีมิโก้ กำหนดนโยบายในการรับลูกค้า โดยยึดหลัก “รู้จักลูกค้า
  และการตรวจสอบเพื่อทราบข้อเท็จจริงเกี่ยวกับลูกค้า”
  ต้องมีข้อมูลที่จำเป็นและเพียงพอต่อการพิจารณา ในเรื่องของวัตถุประสงค์การลงทุน
  ความรู้ความเข้าใจในเรื่องความเสี่ยงจากการลงทุน ประสบการณ์และประวัติการลงทุน
  การพิจารณากำหนดวงเงินซื้อขายจะพิจารณาจากข้อมูลทางการเงินของลูกค้าและความสามารถในการชำระหนี้
  เพื่อป้องกันและจำกัดความเสียหายที่อาจจะเกิดขึ้น
  โดยมีการกำหนดผู้มีอำนาจพิจารณาอนุมัติเปิดบัญชีตามความเสี่ยงของขนาดวงเงิน
  และมีนโยบายทบทวนวงเงินลูกค้าอย่างสม่ำเสมอเพื่อพิจารณาประวัติการซื้อขาย การชำระราคา
  และการเปลี่ยนแปลงข้อมูลของลูกค้าที่มีนัยสำคัญให้เป็นปัจจุบัน

-   ตัวแทนซื้อขายสัญญาซื้อขายล่วงหน้า

  เคทีซีมิโก้ เริ่มดำเนินธุรกิจตัวแทนซื้อขายสัญญาซื้อขายล่วงหน้า
  นับแต่การโอนธุรกิจในเดือนพฤษภาคม 2552 โดยเคทีซีมิโก้
  เสนอให้บริการซื้อขายตราสารอนุพันธ์ทุกประเภทที่เปิดทำการซื้อขายในตลาดตราสารอนุพันธ์
  ได้แก่ SET50 Index Futures, SET50 Index Options, Single Stock Futures,
  50 Baht Gold Futures , 10 Baht Gold Futures และ Interest Rate Futures
  รวมถึง Silver Futures และ Crude Oil Futures ที่เริ่มเปิดซื้อขายในเดือนมิถุนายน
  และ ตุลาคม 2554 ตามลำดับ นอกจากนี้ เคทีซีมิโก้
  มีแผนขยายธุรกรรมการเป็นนายหน้าซื้อขายสัญญาซื้อขายล่วงหน้าครอบคลุมถึงสินค้าเกษตรล่วงหน้า

  ในปี 2554 เคทีซีมิโก้ มีจำนวนสัญญาซื้อขาย 737,162 สัญญา คิดเป็นส่วนแบ่งตลาดร้อยละ
  3.68 ของ จำนวนสัญญาที่ซื้อขายในตลาดตราสารอนุพันธ์

  []

  หน่วยงาน “Derivatives Department”
  มีหน้าที่ดูแลหลักทรัพย์ประเภทตราสารอนุพันธ์โดยเฉพาะ โดยมีเป้าหมายเพื่อแนะนำนักลงทุน
  ลูกค้า พนักงาน หรือบุคคลทั่วไปที่มีความสนใจ ให้มีความรู้
  ความเข้าใจเกี่ยวกับการลงทุนและความเสี่ยงของตราสารอนุพันธ์ ตลอดจนเทคนิคต่าง ๆ
  ในการลงทุน โดยมีแผนการจัดอบรมสัมมนาอย่างต่อเนื่องทั้งในและนอกบริษัท
  และยังเข้าร่วมกิจกรรมการเผยแพร่ความรู้ต่าง ๆ
  ทางด้านตราสารอนุพันธ์กับตลาดตราสารอนุพันธ์ (TFEX) อย่างสม่ำเสมอ

-   การยืมและให้ยืมหลักทรัพย์

  ปัจจุบันธุรกรรมการยืมและให้ยืมหลักทรัพย์ (Securities Borrowing and Lending :
  SBL) มีการเติบโตและมีความต้องการมากขึ้นตามการพัฒนาของตลาดหลักทรัพย์
  เคทีซีมิโก้ได้พัฒนาธุรกรรม SBL
  เพื่อเพิ่มทางเลือกในการลงทุนและการป้องกันความเสี่ยงในภาวะที่ตลาดผันผวนได้เป็นอย่างดี
  โดยให้บริการในฐานะตัวการ (Principal) ในการยืมและให้ยืมหลักทรัพย์ที่อยู่ใน SET 100
  ครอบคลุมถึงลูกค้าทุกกลุ่ม ทั้งลูกค้าสถาบัน ลูกค้าบุคคลธรรมดา
  และลูกค้าที่มีถิ่นฐานอยู่นอกประเทศ (non resident) โดยนับตั้งแต่เริ่มให้บริการธุรกรรม SBL
  ตั้งแต่ปี 2552 เป็นต้นมาจนถึงปัจจุบัน เคทีซีมิโก้ สามารถรักษาระดับส่วนแบ่งการตลาดในระดับ
  TOP 5 มาโดยตลอด สำหรับในปี 2555
  เคทีซีมิโก้มีแผนขยายฐานลูกค้าไปยังกลุ่มลูกค้าของธนาคารกรุงไทย
  เพื่อเพิ่มปริมาณการทำธุรกรรม SBL ให้มากขึ้น

-   ใบสำคัญแสดงสิทธิอนุพันธ์ (Derivative Warrants : DW)

  เคทีซีมิโก้ ได้รับการจัดอันดับความน่าเชื่อถือ (Credit Rating) ที่ระดับ “BBB+”
  ด้วยแนวโน้ม “Stable” จากบริษัท ทริสเรทติ้ง จำกัด
  โดยได้เริ่มเสนอขายตราสารอนุพันธ์ประเภท Derivative Warrants
  เป็นครั้งแรกในเดือนธันวาคม 2553 จนถึงสิ้นปี 2554 เคทีซีมิโก้ได้เสนอขาย DW รวมทั้งสิ้น 27
  หลักทรัพย์ ณ 31 ธันวาคม 2554 เคทีซีมิโก้มี Derivative Warrants ที่เสนอขาย ดังนี้

  -------------------------------------------------------------------------------------------
  ชื่อย่อ        จำนวนที่จดทะเบียน   หลักทรัพย์อ้างอิง   วันสุดท้ายของการซื้อขาย   ราคาใช้สิทธิ   อัตราการใช้สิทธิ
              (หน่วย)                                                           
  ----------- ---------------- -------------- -------------------- ----------- --------------
  TOP18CC     20,000,000       TOP            23 เม.ย. 2555        60 บาท ต่อ   25 DWต่อ 1 หุ้น
                                                                   1หุ้น TOP     TOP

  IVL18CC     20,000,000       IVL            23 เม.ย. 2555        32 บาท ต่อ   25 DWต่อ 1 หุ้น
                                                                   1หุ้น IVL     IVL

  BBL18CA     20,000,000       BBL            24 เม.ย. 2555        140 บาท ต่อ  50 DWต่อ 1 หุ้น
                                                                   1หุ้น BBL     BBL

  THAI18CA    20,000,000       THAI           24 เม.ย. 2555        21 บาท ต่อ   25 DWต่อ 1 หุ้น
                                                                   1หุ้น THAI    THAI

  PTTG18CA    20,000,000       PTTGC          14 พ.ค. 2555         50 บาท ต่อ   25 DWต่อ 1 หุ้น
                                                                   1หุ้น PTTGC   PTTGC

  PTT18CB     20,000,000       PTT            5 มิ.ย. 2555          290 บาท ต่อ  100 DWต่อ 1 หุ้น
                                                                   1หุ้น PTT     PTT

  LH18CA      20,000,000       LH             5 มิ.ย. 2555          5.50 บาท ต่อ 4 DWต่อ 1 หุ้น LH
                                                                   1หุ้น LH      

  SSI18CA     20,000,000       SSI            1 ต.ค. 2555          0.70 บาท ต่อ 0.50 DWต่อ 1 หุ้น
                                                                   1หุ้น SSI     SSI
  -------------------------------------------------------------------------------------------

  นอกจากนี้
  เคทีซีมิโก้ได้รับแต่งตั้งจากตลาดตราสารอนุพันธ์ให้เป็นผู้ดูแลสภาพคล่องสำหรับโกล์ดฟิวเจอร์ส
  และ SET50 Options
  อีกทั้งมีแผนขยายธุรกิจตราสารอนุพันธ์ไปสู่ตราสารอนุพันธ์ที่มีความซับซ้อนยิ่งขึ้น เช่น
  Structured Products เป็นต้น

-   การลงทุนในหลักทรัพย์และค้าหลักทรัพย์

  เคทีซีมิโก้ มีการลงทุนในหลักทรัพย์และค้าหลักทรัพย์ (Proprietary Trading)
  เพื่อให้ผลตอบแทนแก่บริษัท โดยมีนโยบายการลงทุนที่ให้อัตราผลตอบแทนที่ดี ซึ่งเคทีซีมิโก้
  ได้กำหนดนโยบายการลงทุนดังกล่าวไว้อย่างชัดเจนและสอดคล้องกับการกำกับดูแลตามประกาศที่เกี่ยวข้องกับสำนักงานคณะกรรมการกำกับหลักทรัพย์และตลาดหลักทรัพย์
  ซึ่งครอบคลุมถึงนโยบายที่สำคัญ ๆ ได้แก่

-   นโยบายเกี่ยวกับอำนาจหน้าที่ความรับผิดชอบของผู้ที่เกี่ยวข้องในการดำเนินธุรกิจค้าหลักทรัพย์

-   นโยบายในการบริหารความเสี่ยง

-   นโยบายการป้องกันความขัดแย้งทางผลประโยชน์

-   นโยบายการกำกับดูแล

-   นโยบายการจัดสรรเงินลงทุนที่เหมาะสมในหลักทรัพย์แต่ละประเภท

-   นโยบายการกำหนดวัตถุประสงค์การลงทุน
    และการกำหนดเป้าหมายผลตอบแทนที่คาดหวังเทียบกับอัตราอ้างอิงที่เหมาะสม

  ในปี 2554 เงินลงทุนในหลักทรัพย์ของ เคทีซีมิโก้ แบ่งออกเป็น 2 ประเภทได้แก่

1)  เงินลงทุนในตราสารทุน ประกอบด้วยเงินลงทุนในหลักทรัพย์ในตลาดหลักทรัพย์ฯ
    เงินลงทุนในหน่วยลงทุนเพื่อสนับสนุนธุรกรรมหลักทรัพย์
    และเงินลงทุนในหลักทรัพย์เพื่อป้องกันความเสี่ยงจากการเสนอขายใบสำคัญแสดงสิทธิอนุพันธ์

2)  เงินลงทุนในตราสารหนี้ให้ผลตอบแทนในเกณฑ์ที่ดี เช่น การลงทุนในตราสารหนี้รัฐบาล
    และตราสารหนี้ภาคเอกชนที่มีอันดับความน่าเชื่อถือตั้งแต่ BBB ขึ้นไป เป็นต้น
    โดยอยู่ภายในระยะเวลาการลงทุนไม่เกิน 6 เดือน ตามที่ได้รับอนุมัติจากคณะกรรมการบริหาร

  สำหรับธุรกรรมการลงทุนในตราสารหนี้ ในปี 2554 เคทีซีมิโก้ มีมูลค่าการซื้อขายตราสารหนี้
  (Outright Trading) ในตลาดรองสูงเป็นอันดับที่ 3
  จากผู้ค้าตราสารที่เป็นบริษัทหลักทรัพย์ด้วยกัน

-   การจัดจำหน่ายหลักทรัพย์

เคทีซีมิโก้ เสนอบริการทางด้านที่ปรึกษาทางการเงินและการสนับสนุนการเสนอขายแบบครบวงจร
โดยมีนโยบายประกอบธุรกิจการจัดจำหน่ายหลักทรัพย์ทั้งในรูปแบบที่ต่อเนื่องจากการเป็นที่ปรึกษาทางการเงินและการเข้าร่วมกับสถาบันการเงิน
หรือบริษัทหลักทรัพย์อื่น ๆ ในการจัดจำหน่ายหลักทรัพย์ทุกประเภท เช่น พันธบัตรรัฐบาล
พันธบัตรรัฐวิสาหกิจ หุ้นสามัญ หุ้นบุริมสิทธิ หุ้นกู้ หุ้นกู้แปลงสภาพและตราสารทางการเงินประเภทอื่น
ๆ เป็นต้น ซึ่งให้บริการจัดจำหน่ายทั้งในบทบาทของผู้จัดการการจัดจำหน่าย (Lead
Underwriter) ผู้จัดจำหน่ายและรับประกันการจำหน่าย (Underwriter)
หรือตัวแทนจำหน่ายหลักทรัพย์โดยไม่รับประกันการจำหน่าย (Selling Agent)

  ในปี 2554 เคทีซีมิโก้ มีมูลค่าการจัดจำหน่ายตราสารหนี้ภาคเอกชนสูงเป็นอันดับที่ 2
  จากผู้จัดจำหน่ายตราสารที่เป็นบริษัทหลักทรัพย์ด้วยกัน
  ผลงานการจัดจำหน่ายและรับประกันการจัดจำหน่ายสรุปได้ดังนี้

  []

-   ที่ปรึกษาทางการเงิน

  เคทีซีมิโก้ ให้บริการด้านที่ปรึกษาทางการเงินอย่างครบวงจร
  ทั้งการระดมทุนด้วยตราสารทางการเงินประเภทต่าง ๆ
  การเสนอขายหลักทรัพย์แก่สาธารณชนเป็นครั้งแรก การเสนอขายให้แก่บุคคลโดยเฉพาะเจาะจง
  การออกหุ้นกู้แปลงสภาพ
  การเสนอขายหุ้นสามัญเพิ่มทุนและหุ้นกู้ให้แก่ผู้ถือหุ้นเดิมพร้อมใบสำคัญแสดงสิทธิ
  และการนำหุ้นสามัญเข้าจดทะเบียนในตลาดหลักทรัพย์ฯ การควบรวมกิจการและการเข้าซื้อกิจการ
  การประเมินมูลค่ากิจการ การหาแหล่งเงินกู้ การปรับโครงสร้างหนี้
  และการให้คำปรึกษาทางการเงินด้านต่าง ๆ

  เคทีซีมิโก้ได้เข้าเป็นสมาชิก M&A International Inc.
  ซึ่งประกอบด้วยสมาชิกที่ประกอบธุรกิจให้บริการที่ปรึกษาในการควบรวมกิจการ (Merger &
  Acquisition : M&A) กว่า 40 ประเทศทั่วโลก
  เพื่อขยายช่องทางการประกอบธุรกิจด้านที่ปรึกษา M&A ให้กว้างขวางยิ่งขึ้น
  โดยปัจจุบันเคทีซีมิโก้เป็นที่ปรึกษาทางการเงินให้แก่ผู้ต้องการซื้อ-ขายธุรกิจที่อยู่ในต่างประเทศหลายราย

  เคทีซีมิโก้ ได้ขยายฐานลูกค้าไปยังกลุ่มประเทศอินโดจีน ได้แก่ สปป. ลาว โดย เคทีซีมิโก้
  เป็นที่ปรึกษาทางการเงินของบริษัทขนาดใหญ่หลายบริษัทที่มีศักยภาพที่จะเข้าจดทะเบียนในตลาดหลักทรัพย์
  สปป.ลาว นอกจากนี้ ยังเป็นที่ปรึกษาทางการเงินให้แก่ บริษัทหลักทรัพย์ BCEL-KT (เคทีซีมิโก้
  ลงทุนร้อยละ 30) ซึ่งเป็นผู้เสนอขายหลักทรัพย์ EDL Generation
  ให้แก่ประชาชนและนำหลักทรัพย์ดังกล่าวเข้าจดทะเบียนในวันเปิดทำการซื้อขายวันแรกของตลาดหลักทรัพย์
  สปป. ลาวในปี 2553 นับเป็นความสำเร็จก้าวหนึ่งของการขยายธุรกิจไปยังภูมิภาคอินโดจีน

  สำหรับปี 2554 เคทีซีมิโก้ มีรายได้จากการให้บริการที่ปรึกษาทางการเงิน ดังนี้

  []

-   Wealth Advisor

  เคทีซีมิโก้
  ให้บริการที่ปรึกษาด้านการเงินและการลงทุนเพื่อรองรับความต้องการของลูกค้าในการบริหารความมั่งคั่งในรูปแบบต่างๆ
  โดยตอบสนองความต้องการเป็นการเฉพาะของลูกค้าแต่ละราย
  โดยจะแนะนำผลิตภัณฑ์ทางการเงินเพื่อให้สอดคล้องกับความต้องการของลูกค้าตามวัตถุประสงค์และเป้าหมายในการลงทุน
  ฐานะการเงิน ระดับผลตอบแทนที่คาดหวังภายใต้ความเสี่ยงที่ยอมรับได้ในลักษณะ One Stop
  Service เนื่องจากในปัจจุบันผลิตภัณฑ์ทางการเงินมีความหลากหลาย ไม่ว่าจะเป็นตราสารทุน
  ตราสารหนี้ ตราสารอนุพันธ์ รวมถึงการลงทุนในต่างประเทศ โดย เคทีซีมิโก้
  จะจัดสรรการลงทุนทั้งการลงทุนโดยตรงและการลงทุนผ่านกองทุนรวม ซึ่งในระยะที่ผ่านมา
  เคทีซีมิโก้
  เน้นการให้บริการเป็นตัวแทนซื้อขายหน่วยลงทุนรวมถึงได้รับอนุญาตให้เป็นตัวแทนซื้อขายหน่วยลงทุนแบบไม่เปิดเผยชื่อลูกค้า
  (Omnibus Account)
  โดยมีทีมงานนักวางแผนทางการเงินที่มีประสบการณ์ให้คำแนะนำในด้านการเงินและการลงทุนมากว่า
  16 ปี และเป็นตัวแทนขายกองทุนครอบคลุมบริษัทหลักทรัพย์จัดการกองทุนทั้งหมด 18 แห่ง โดย ณ
  วันที่ 31 ธันวาคม 2554 สินทรัพย์ภายใต้การจัดการที่เคทีซีมิโก้เป็นตัวแทนซื้อขายมีมูลค่าทั้งสิ้น
  2.8 พันล้านบาท และเพิ่มขึ้นเป็นประมาณ 3.9 พันล้านบาท ณ สิ้นเดือนกุมภาพันธ์ 2555

  โดยในเดือนสิงหาคม 2554 บริษัทได้เข้าร่วมเป็นผู้ร่วมค้าหน่วยลงทุน (Participating
  Dealer) ให้กับกองทุนเปิด เคแทม โกล์ด อีทีเอฟ แทร็กเกอร์ (GLD)
  หลังจากที่ได้เป็นผู้ร่วมค้าหน่วยลงทุนกองทุนเปิดดับเบิลยูไอเอสอี เคแทม ซีเอสไอ 300
  ไชน่าแทร็กเกอร์ (W.I.S.E. KTAM CSI 300 China Tracker) เมื่อปลายปี 2553

-   การจัดการกองทุนส่วนบุคคล

  ในเดือนกุมภาพันธ์ 2555 เคทีซีมิโก้
  ได้รับอนุมัติจากสำนักงานคณะกรรมการกำกับหลักทรัพย์และตลาดหลักทรัพย์ให้ดำเนินธุรกิจ
  Private Fund
  ซึ่งให้บริการจัดการทางการเงินและให้คำปรึกษาด้านบริหารจัดการทางการเงินและการลงทุนตามความต้องการของลูกค้า
  ด้วยความร่วมมือและสนับสนุนทางธุรกิจจากธนาคาร กรุงไทย จำกัด (มหาชน)
  ซึ่งเป็นผู้ถือหุ้นรายใหญ่ ซึ่งคาดว่าจะสามารถเริ่มดำเนินการได้ภายในไตรมาสแรกปี 2555

-   การซื้อขายหลักทรัพย์ต่างประเทศ

  เคทีซีมิโก้ เริ่มให้บริการลูกค้าด้านการลงทุนในตลาดหลักทรัพย์ต่างประเทศ
  โดยมีวัตถุประสงค์เพื่อแสวงหาผลตอบแทนที่สูงกว่าการลงทุนในประเทศ
  และเพื่อกระจายความเสี่ยงที่เกิดจากการลงทุนในประเทศเพียงอย่างเดียว ซึ่งปัจจุบัน เคทีซีมิโก้
  มีระบบซื้อขายหลักทรัพย์ต่างประเทศที่ทันสมัย มีประสิทธิภาพ สะดวก และรวดเร็ว
  ซึ่งระบบดังกล่าวเป็นระบบซื้อขายแบบ Direct Market Access (DMA)
  ที่สามารถส่งคำสั่งครอบคลุม 130 ตลาดการเงินทั่วโลก
  และสามารถส่งคำสั่งซื้อขายด้วยความเร็วสูงสุดถึง 4,000 รายการ ต่อวินาที
  นอกจากนี้ระบบดังกล่าวยังเป็นระบบซื้อขายแบบจอเดียว ที่ให้บริการข้อมูลแบบ Real Time
  ซึ่งสามารถครอบคลุมทั้ง หุ้น ตราสารหนี้ พันธบัตรรัฐบาล Structured Products
  ตลาดแลกเปลี่ยนเงินตราต่างประเทศ รวมถึง Commodities ต่างๆ
  โดยให้บริการในตลาดหลักทรัพย์หลักๆของโลก เช่น สหรัฐอเมริกา ฮ่องกง สิงคโปร์
  ซึ่งในปีที่ผ่านมาได้รับการตอบรับจากลูกค้าที่สนใจลงทุนในตลาดหลักทรัพย์ สปป. ลาว เป็นอย่างดี

  นอกจากด้านระบบการซื้อขายที่มีประสิทธิภาพแล้ว ทางด้านการชำระราคาระหว่างประเทศ
  เคทีซีมิโก้
  ได้ทำธุรกรรมดังกล่าวผ่านตัวแทนต่างประเทศที่มีความมั่นคงและเชี่ยวชาญในด้านการชำระราคาระหว่างประเทศ
  ทั้งนี้เพื่อเพิ่มความเชื่อมั่นให้กับนักลงทุนในประสิทธิภาพการชำระราคา
  และความปลอดภัยในการลงทุนต่างประเทศ

4.1.3 การจัดการกองทุน

  ธุรกิจจัดการกองทุนบริหารงานภายใต้บริษัทหลักทรัพย์จัดการกองทุนรวม ซีมิโก้ จำกัด
  ซึ่งให้ความสำคัญกับคุณภาพของสินทรัพย์และผู้ออกตราสาร
  ด้วยการวิเคราะห์ข้อมูลของผู้ออกตราสารอย่างรัดกุม
  โดยในปัจจุบันตราสารหนี้ที่จะลงทุนต้องมีความน่าเชื่อถืออยู่ในอันดับที่สามารถลงทุนได้
  (Investment Grade)
  อีกทั้งมีมุมมองการลงทุนในระดับสากลซึ่งสอดคล้องกับนโยบายและแผนงานของบริษัท

  ณ 31 ธันวาคม 2554 บริษัทหลักทรัพย์จัดการกองทุนรวม ซีมิโก้ จำกัด
  มีมูลค่าสินทรัพย์สุทธิที่อยู่ภายใต้การจัดการรวม 2.9 พันล้านบาท และเพิ่มเป็น 3.3 พันล้านบาท
  ณ สิ้นเดือนกุมภาพันธ์ 2555 ซึ่งส่วนใหญ่เน้นการลงทุนในตราสารหนี้
  โดยกองทุนเปิดซีมิโก้ตราสารหนี้หลายกองให้ผลตอบแทนที่ดีกว่าตลาด
  นอกจากนี้มีกองทุนรวมที่ลงทุนในต่างประเทศ ได้แก่ กองทุนซีมิโก้ ออยล์ แทรคกิ้ง ฟันด์ เป็นต้น

4.2 การตลาดและภาวะการแข่งขัน

  ภาวะตลาดหลักทรัพย์ปี 2554

  ธุรกิจหลักทรัพย์

  ดัชนีตลาดหลักทรัพย์ปิดสูงสุดที่ 1,144.14 จุด เมื่อวันที่ 1 สิงหาคม 2554 สูงสุดในรอบ 15 ปี
  และปรับตัวมาปิดที่ 1,025.32 จุด ณ สิ้นปี 2554 ลดลงร้อยละ 0.72 จากสิ้นปี 2553
  (1,032.76 จุด) ในปี 2554 มูลค่าการซื้อขายรวมของตลาดหลักทรัพย์และตลาด เอ็ม เอ ไอ
  เพิ่มขึ้นเป็น 7.19 ล้านล้านบาท เพิ่มขึ้นร้อยละ 2.28 จาก 7.03 ล้านล้านบาท ในปี 2553
  มูลค่าการซื้อขายเฉลี่ยต่อวันเพิ่มขึ้นเป็น 29,473 ล้านบาทต่อวัน หรือเพิ่มขึ้นร้อยละ 1.40 จาก
  29,066 ล้านบาทต่อวันในปี 2553 โดยมูลค่าการซื้อขายเฉลี่ยต่อวันในปี 2554
  เป็นมูลค่าการซื้อขายสูงสุดเป็นอันดับสองรองจากตลาดหลักทรัพย์สิงคโปร์ซึ่งเป็นศูนย์กลางการเงินของภูมิภาค
  แม้ว่าจะได้รับผลกระทบจากมหาอุทกภัยครั้งใหญ่ในประเทศ เหตุการณ์สึนามิในประเทศญี่ปุ่น
  ตลอดจนปัญหาภาวะวิกฤตหนี้ในกลุ่มประเทศยุโรปและสหรัฐอเมริกา

  ในปี 2554 บริษัทเข้าระดมทุนผ่านตลาดหลักทรัพย์ และตลาด mai รวม 82.52 พันล้านบาท
  ลดลงร้อยละ 8.85จากปี 2553 โดยเป็นการระดมผ่านตลาดแรก (IPO) 18.46 พันล้านบาท
  จากการเข้าจดทะเบียนของบริษัทจดทะเบียนใหม่ในตลาดหลักทรัพย์และตลาด mai รวม 10
  บริษัท และกองทุนอสังหาริมทรัพย์ 6 กองทุน และการระดมทุนในตลาดรองอีก 64.06
  พันล้านบาท

สรุปภาวะตลาดหลักทรัพย์

+-------------------------------------+----------+----------+----------+
| รายละเอียด                           | 2552     | 2553     | 2554     |
+=====================================+==========+==========+==========+
| ตลาดหลักทรัพย์แห่งประเทศไทย             | 734.54   | 1,032.76 | 1,025.32 |
|                                     |          |          |          |
| ดัชนีตลาดหลักทรัพย์ (จุด)                 | 5        | 8        | 8        |
|                                     | ,873,101 | ,334,648 | ,407,696 |
| มูลค่าหลักทรัพย์ตามราคาตลาด (ล้านบาท)     |          |          |          |
|                                     | 4        | 6        | 7        |
| มูลค่าการซื้อขายหลักทรัพย์ (ล้านบาท)        | ,338,479 | ,937,890 | ,040,458 |
|                                     |          |          |          |
| มูลค่าการซื้อขายหลักทรัพย์เฉลี่ยต่อวัน         | 17,854   | 28,669   | 28,854   |
| (ล้านบาท)                            |          |          |          |
|                                     | 25.56    | 15.35    | 12.07    |
| อัตราส่วนราคาปิดต่อกำไรต่อหุ้น (เท่า)       |          |          |          |
|                                     | 1.56     | 2.04     | 1.87     |
| อัตราส่วนราคาปิดต่อมูลค่าทางบัญชีต่อหุ้น (เท่า) |          |          |          |
|                                     | 3.65     | 2.92     | 3.72     |
| อัตราเงินปันผลเฉลี่ย (%)                 |          |          |          |
|                                     | 474      | 474      | 472      |
| จำนวนบริษัทจดทะเบียนใน SET (ราย)       |          |          |          |
+-------------------------------------+----------+----------+----------+
| ตลาดหลักทรัพย์ เอ็ม เอ ไอ               | 215.30   | 272.79   | 264.23   |
|                                     |          |          |          |
| ดัชนีตลาดหลักทรัพย์ (จุด)                 | 39,131   | 55,128   | 77,310   |
|                                     |          |          |          |
| มูลค่าหลักทรัพย์ตามราคาตลาด (ล้านบาท)     | 90,500   | 96,058   | 151,023  |
|                                     |          |          |          |
| มูลค่าการซื้อขายหลักทรัพย์ (ล้านบาท)        | 372      | 397      | 619      |
|                                     |          |          |          |
| มูลค่าการซื้อขายหลักทรัพย์เฉลี่ยต่อวัน         |          |          |          |
| (ล้านบาท)                            |          |          |          |
+-------------------------------------+----------+----------+----------+

ที่มา: ตลาดหลักทรัพย์แห่งประเทศไทย

มูลค่าการซื้อขายหลักทรัพย์จำแนกตามกลุ่มนักลงทุนในตลาด SET และ MAI (นับรวมด้านซื้อและขาย)

(หน่วย : ล้านบาท)

+-------------+-----------+------+---------+-------+----------+------+
| กลุ่มนักลงทุน   | 2552      |      | 2553    |       | 2554     |      |
+-------------+-----------+------+---------+-------+----------+------+
|             | มูลค่า      | ร    | มูลค่า    | ร้อยละ | มูลค่า     | ร    |
|             |           | ้อยละ |         |       |          | ้อยละ |
+-------------+-----------+------+---------+-------+----------+------+
| นักลง        | 1,721,757 | 19   | 2,      | 18    | 3        | 23   |
| ทุนต่างประเทศ |           |      | 588,294 |       | ,276,360 |      |
|             | 590,330   | 7    |         | 8     |          | 9    |
| สถ          |           |      | 1,      |       | 1        |      |
| าบันในประเทศ | 5,400,934 | 61   | 067,181 | 62    | ,261,769 | 55   |
|             |           |      |         |       |          |      |
| นักล         | 1,144,937 | 13   | 8,      | 12    | 7        | 13   |
| งทุนในประเทศ |           |      | 721,029 |       | ,948,231 |      |
|             |           |      |         |       |          |      |
| บริษัทหลักทรัพย์ |           |      | 1,      |       | 1        |      |
|             |           |      | 691,390 |       | ,896,601 |      |
+-------------+-----------+------+---------+-------+----------+------+
| รวม         | 8,857,958 | 100  | 14,     | 100   | 14       | 100  |
|             |           |      | 067,894 |       | ,382,961 |      |
+-------------+-----------+------+---------+-------+----------+------+

ที่มา: ตลาดหลักทรัพย์แห่งประเทศไทย

ในปี 2554 นักลงทุนต่างประเทศมีบทบาทต่อตลาดหลักทรัพย์ไทยค่อนข้างมาก มูลค่าการซื้อขายของนักลงทุนต่างประเทศยังคงเพิ่มขึ้นอย่างต่อเนื่องจากปี 2552 โดยมีสัดส่วนการซื้อขายร้อยละ 23 เพิ่มจากร้อยละ 18 ในปี 2553 โดยมีสถานะเป็นผู้ขายสุทธิกว่า 5,290 ล้านบาท เทียบกับสถานะผู้ซื้อสุทธิ 81,415 ล้านบาทในปี 2553 ขณะที่มูลค่าการซื้อขายและสัดส่วนการซื้อขายของนักลงทุนในประเทศลดลงจากปี 2553 

  สภาพการแข่งขันในปี 2554 มีความรุนแรงเช่นเดิม
  โดยการแข่งขันยังเน้นคุณภาพการให้บริการด้านงานวิเคราะห์หลักทรัพย์และบริการสารสนเทศ
  เนื่องจากเป็นปีสุดท้ายที่ยังคงใช้อัตราค่าธรรมเนียมการซื้อขายหลักทรัพย์ที่กำหนดโดยตลาดหลักทรัพย์
  ก่อนที่จะเปิดเสรีแบบเต็มรูปแบบในปี 2555 โดยในปี 2554 มีการซื้อกิจการ
  และควบรวมธุรกิจหลักทรัพย์กันหลายแห่งทั้งจากสถาบันการเงินต่างประเทศและในประเทศ เช่น
  MBKET, OSK Securities, KTB Securities (Thailand)
  และการควบรวมธุรกิจระหว่างธนาคารเกียรตินาคินและ บริษัททุนภัทร เป็นต้น
  โดยกลุ่มโบรกเกอร์ที่มีมูลค่าการซื้อขายสูงสุด 10 อันดับแรก (ตลาด SET & MAI)
  มีส่วนแบ่งตลาดรวมกันร้อยละ 55.24 ของมูลค่าการซื้อขายทั้งหมด ลดลงเล็กน้อยจากร้อยละ
  55.43 ในปี 2553 ทั้งนี้จำนวนโบรกเกอร์คงเหลือ 32 รายในต้นปี 2555 จากจำนวน 38
  รายในปี 2552

  เคทีซีมิโก้ ยังคงมุ่งเน้นการให้บริการที่มีคุณภาพ รวดเร็ว และทันต่อการตัดสินใจของนักลงทุน
  การสร้างระบบลูกค้าสัมพันธ์เพื่อสร้างสายสัมพันธ์ที่ดี
  และการขยายฐานลูกค้าธุรกิจหลักทรัพย์ให้มีความหลากหลายมากขึ้น โดยขยายไปยังกลุ่มลูกค้าที่มี
  High Margin เช่น ลูกค้าสถาบัน ผ่านธนาคารกรุงไทยซึ่งเป็นพันธมิตรทางธุรกิจ
  รวมถึงกลุ่มลูกค้าปัจจุบันของธนาคาร นอกจากนี้ยังมีการขยายฐานลูกค้าในเชิงรุก
  ใช้กลยุทธ์การสร้างฐานลูกค้าร่วมกันในหลาย ๆ ธุรกรรม ในลักษณะ Cross Selling
  โดยการร่วมประสานกันระหว่างหน่วยธุรกิจต่าง ๆ
  นอกจากนี้ยังให้ความสำคัญในการพัฒนาธุรกิจที่ต่อเนื่อง
  เพื่อร่วมสร้างแรงขับเคลื่อนในการเพิ่มส่วนแบ่งตลาดให้กับธุรกิจนายหน้าซื้อขายหลักทรัพย์
  การขยายการดำเนินธุรกิจที่ต่อเนื่องจากธุรกิจหลักทรัพย์ เช่น
  การเป็นตัวแทนซื้อขายตราสารอนุพันธ์ การยืมและให้ยืมหลักทรัพย์
  การออกและเสนอขายใบสำคัญแสดงสิทธิอนุพันธ์ การซื้อขายหลักทรัพย์เพื่อบัญชีบริษัท ธุรกรรม
  Wealth advisor ธุรกรรมจัดการกองทุน รวมถึงธุรกรรมการซื้อขายหลักทรัพย์ต่างประเทศ ซึ่ง
  เคทีซีมิโก้ ให้ความสำคัญยิ่ง เพื่อให้สามารถตอบสนองความต้องการลูกค้าได้ครบวงจร
  นอกจากนี้ยังมีการวางแผนด้านกลยุทธ์ทางการตลาดต่างๆ ไม่ว่าจะเป็นการโฆษณาประชาสัมพันธ์
  ส่งเสริมการขาย รวมถึงการให้ความรู้แก่ผู้ลงทุน โดยมีการจัดอบรมสัมนาอย่างต่อเนื่อง

  เคทีซีมิโก้ มีการบริหารต้นทุนที่มีประสิทธิภาพก่อให้เกิดการประหยัดจากขนาด (Economy of
  scale) อีกทั้งเห็นความสำคัญของข้อมูลข่าวสาร
  จึงพัฒนาเทคโนโลยีที่เกี่ยวเนื่องกับระบบการซื้อขายหลักทรัพย์
  และให้ความสำคัญอย่างมากในการพัฒนาคุณภาพงานวิจัยหลักทรัพย์ทั้งทางด้านปัจจัยพื้นฐานและปัจจัยทางเทคนิค
  เพื่อให้คำแนะนำที่ทันต่อเหตุการณ์และสม่ำเสมอ
  อันจะก่อประโยชน์สูงสุดต่อลูกค้าหรือนักลงทุนในการตัดสินใจลงทุน

ธุรกิจตัวแทนซื้อขายสัญญาซื้อขายล่วงหน้า

  ในส่วนของธุรกรรมตัวแทนซื้อขายสัญญาซื้อขายล่วงหน้านั้น
  ตลาดตราสารอนุพันธ์เริ่มเปิดดำเนินการซื้อขายสัญญาฟิวเจอร์สเมื่อ 28 เมษายน 2549
  และทยอยออกผลิตภัณฑ์อื่น ๆ ตามมาเป็นลำดับ ได้แก่ สัญญาออปชั่น, Single Stock
  Futures, 50 Baht Gold Futures, 10 Baht Gold Futures, และ Interest Rate
  Futures และในปี 2554 ได้ออกผลิตภัณฑ์ Silver Futures และ Crude Oil Futures
  โดยในปี 2554 มีจำนวนสัญญาที่ซื้อขายรวมทั้งสิ้น 10,027,116 สัญญา เพิ่มขึ้นจาก 4,519,436
  สัญญาในปี 2553 หรือเพิ่มขึ้นร้อยละ 121.87 หรือคิดเป็นจำนวนสัญญาซื้อขายเฉลี่ยต่อวัน
  41,095 สัญญา เทียบกับ 18,675 สัญญาในปี 2553 ส่วนแบ่งตลาดรวมของโบรกเกอร์ 10
  อันดับแรกคิดเป็นร้อยละ 60.13 ของจำนวนสัญญาที่ซื้อขายทั้งหมด

  จำนวนสัญญาซื้อขายที่เพิ่มสูงขึ้นในปี 2554 เป็นผลมาจากการซื้อขาย Gold Futures และ
  Index Futures
  โดยผู้ประกอบการจากร้านค้าทองคำเข้ามามีบทบาทที่สำคัญอย่างยิ่งต่อธุรกิจนายหน้าซื้อขายสัญญาซื้อขายล่วงหน้า
  ในปี 2554 มีจำนวนโบรกเกอร์ 38 ราย เพิ่มขึ้นจากเพียง 23 รายในปี 2549

จำนวนสัญญาที่ซื้อขายจำแนกตามกลุ่มนักลงทุน (นับรวมด้านซื้อและขาย)

+---------------+---------+------+----------+------+---------+------+
| กลุ่มนักลงทุน     | 2552    |      | 2553     |      | 2554    |      |
+===============+=========+======+==========+======+=========+======+
|               | จำนวน   | ร    | จำนวน    | ร    | จำนวน   | ร    |
|               |         | ้อยละ |          | ้อยละ |         | ้อยละ |
+---------------+---------+------+----------+------+---------+------+
| นัก            | 692,581 | 11   | 911,776  | 10   | 1,      | 6    |
| ลงทุนต่างประเทศ |         |      |          |      | 287,361 |      |
|               | 1,      | 29   | 2        | 33   |         | 34   |
| สถาบันในประเทศ | 746,976 |      | ,955,662 |      | 6,      |      |
|               |         | 60   |          | 57   | 729,081 | 60   |
| น             | 3,      |      | 5        |      |         |      |
| ักลงทุนในประเทศ | 711,079 |      | ,171,434 |      | 12,     |      |
|               |         |      |          |      | 037,790 |      |
+---------------+---------+------+----------+------+---------+------+
| รวม           | 6,      | 100  | 9        | 100  | 20,     | 100  |
|               | 150,636 |      | ,038,872 |      | 054,232 |      |
+---------------+---------+------+----------+------+---------+------+

ที่มา: บริษัทตลาดอนุพันธ์ (ประเทศไทย) จำกัด (มหาชน)

  แนวโน้มตลาดหลักทรัพย์และธุรกิจหลักทรัพย์ในปี 2555

  ในปี 2555 คาดว่าภาวะตลาดหลักทรัพย์มีโอกาสที่จะผันผวนสูง
  โดยได้รับผลกระทบจากภาวะเศรษฐกิจในสหรัฐอเมริกาและปัญหาหนี้สาธารณะในยุโรปที่กดดันต่อการขยายตัวของเศรษฐกิจโลก
  อย่างไรก็ดีได้รับแรงสนับสนุนจากการขยายตัวทางเศรษฐกิจในภูมิภาคอื่น
  และปัจจัยภายในประเทศจากการประกาศปรับลดอัตราภาษีเงินได้นิติบุคคลเหลือร้อยละ 23 ในปี
  2555 และร้อยละ 20 ในปี 2556
  ประกอบกับอัตราผลตอบแทนของหลักทรัพย์ในตลาดหลักทรัพย์ไทยสูงกว่าตลาดหลักทรัพย์อื่น ๆ
  ซึ่งเป็นปัจจัยที่จะส่งเสริมให้มีแรงดึงดูดเงินลงทุนต่างชาติเข้ามาลงทุนในไทย

  แนวโน้มการแข่งขันน่าจะเข้มข้นต่อเนื่องในปี 2555 ซึ่งเป็นปีแรกที่มีการเปิดเสรีเต็มรูปแบบ
  คาดว่าบริษัทหลักทรัพย์ต่างปรับกลยุทธ์ต่าง
  ๆในการดำเนินธุรกิจทั้งในด้านการสร้างรายได้และการบริหารต้นทุน
  เพื่อให้สามารถอยู่รอดได้ภายใต้การเปิดเสรี

4.3 การจัดหาผลิตภัณฑ์หรือบริการ

4.3.1 แหล่งที่มาของเงินทุน

  แหล่งที่มาของเงินทุนของบริษัท มาจากส่วนของผู้ถือหุ้น โดยไม่มีเงินกู้ยืม สำหรับ เคทีซีมิโก้
  ได้รับวงเงินกู้ยืมจากธนาคารกรุงไทย
  ซึ่งเป็นผู้ถือหุ้นรายใหญ่เพื่อสนับสนุนธุรกรรมเงินให้กู้ยืมเพื่อซื้อหลักทรัพย์วงเงิน 3,000
  ล้านบาทและวงเงินกู้ระยะสั้นเมื่อทวงถาม (call loan) รวมถึงเงินกู้เบิกเกินบัญชี (O/D)
  อีกจำนวนหนึ่ง อย่างไรก็ดี เคทีซีมิโก้
  มีการบริหารโครงสร้างเงินทุนอย่างเหมาะสมระหว่างการใช้เงินทุนจากส่วนของผู้ถือหุ้นและเงินกู้ยืมโดยคำนึงถึงความเสี่ยงทางด้านเงินกองทุนและต้นทุนทางการเงินเป็นหลักเพื่อผลตอบแทนสูงสุดแก่บริษัทและผู้ถือหุ้น

4.3.2 การจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

  บริษัทไม่มีการจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นใหญ่

4.3.3 การดำรงเงินกองทุนสภาพคล่องและอัตราส่วนเงินกองทุนสภาพคล่องสุทธิ

  บริษัทได้รับการผ่อนผันการดำรงเงินกองทุนสภาพคล่องและอัตราส่วนเงินกองทุนสภาพคล่องสุทธิ
  เนื่องจากได้รับอนุญาตให้หยุดประกอบธุรกิจหลักทรัพย์และธุรกิจสัญญาซื้อขายล่วงหน้าเป็นการชั่วคราว

  สำหรับ เคทีซีมิโก้
  ดำเนินนโยบายดำรงเงินกองทุนสภาพคล่องสุทธิและอัตราส่วนเงินกองทุนสภาพคล่องสุทธิที่สูงกว่าที่กำหนดโดยหน่วยงานทางการ
  คือเงินกองทุนสภาพคล่องสุทธิไม่ต่ำกว่า 25 ล้านบาท และไม่ต่ำกว่าร้อยละ 7
  และส่วนของผู้ถือหุ้นไม่ต่ำกว่า 100 ล้านบาท ณ วันที่ 31 ธันวาคม 2554 เคทีซีมิโก้
  มีเงินกองทุนสภาพคล่องสุทธิ 908 ล้านบาท และอัตราส่วนเงินกองทุนสภาพคล่องสุทธิ (NCR)
  ร้อยละ 41 และมีส่วนของผู้ถือหุ้น 2,009 ล้านบาท